बेवजह बाहर नहीं निकलें:लॉकडाउन का सख्ती से कराएं अनुपालन : डीएम
- बीडीआे, सीओ व थानाध्यक्ष काे किया अलर्ट
मुख्यमंत्री द्वारा लॉकडाउन की घोषणा किए जाने के बाद डीएम ने वीडियो कांफ्रेंसिंग के माध्यम से सभी अधिकारियों को अलर्ट किया है। उन्होंने सख्त निर्देश देते हुए कहा कि लॉकडाउन का सख्ती से अनुपालन कराएं। आम लोगों को घर पर रहने की सलाह दी गई है। अकारण सड़क पर निकलने की इजाजत नहीं होगी। कहा कि बिहार में 15 मई तक लॉकडाउन को लेकर राज्य सरकार के द्वारा गाइडलाइंस जारी कर दी गई है। अगले 15 मई तक बिहार के सभी सरकारी-गैर सरकारी कार्यालय बंद रहेंगे। दुकानें नहीं खुलेंगी। आम लोगों को रोड पर चलने की इजाजत नहीं होगी। राज्य सरकार के सारे दफ्तर बंद रहेंगे, लेकिन जिला प्रशासन, पुलिस, जल आपूर्ति, बिजली, स्वास्थ्य, डाक जैसी सेवाओं के दफ्तर को छूट है।
जानिए क्या खुला और क्या बंद रहेगा लॉकडाउन में
- अस्पताल, जांच लैब और दवा दुकानें खुली रहेंगी
- बैंकिग, बीमा, एटीएम, औद्योगिक इकाई, पेट्रोल पंप, प्रिंट और इलेक्ट्रॉनिक मीडिया को छूट मिलेगी
- किराना अर्थात खाने-पीने के सामान की दुकानें, फल और सब्जी की दुकानें, मांस-मछली, दूध और पीडीएस की दुकानें सुबह 7 बजे से लेकर 11 बजे तक खुलेंगी।
- सड़कों व सार्वजनिक स्थानों पर आना-जाना पूरी तरीके से प्रतिबंधित रहेगा।
- आवश्यक काम से लोग घर से बाहर निकल सकते हैं लेकिन उसके लिए उन्हें प्रमाण अपने पास रखना होगा।
- सभी प्रकार के वाहनों का परिचालन बंद रहेगा
- आपातकालीन सेवा से जुड़े लोगों की आवाजाही पर रोक नहीं होगा।
- जिला प्रशासन जरूरी काम के लिए वाहनों को ई पास जारी करेगा, उन पर रोक नहीं होगी।
- सभी स्कूल, कॉलेज, कोचिंग और दूसरे शिक्षण संस्थान बंद रहेंगे।
- 15 मई तक कोई परीक्षा नहीं होगी।
- रेस्टोरेंट व खाने-पीने की दुकानें खुलेंगी लेकिन वहां बैठ कर खाने की व्यवस्था नहीं होगी।
- सभी धार्मिक स्थल पूरी तरह से बंद रहेंगे।
- सभी सिनेमा हॉल, शॉपिंग मॉल, क्लब, जिम, स्वीमिंग पूल, स्टेडियम, पार्क पूरी तरह से बंद रहेंगे।
- सार्वजनिक स्थल पर किसी तरह का कोई आयोजन नहीं होगा।
- शादी-ब्याह होगा, लेकिन इसमें कोई बैंड बाजा या बारात नहीं होगा। इसके लिए तीन दिन पहले पुलिस को सूचना देकर अनुमति लेनी होगी।
- अंतिम संस्कार में ज्यादा से ज्यादा 20 लोग शामिल होंगे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva